Do konca mája dostali vlastníci bytov od správcovských spoločností vyúčtovanie spotreby vody, tepla a ďalších nákladov za minulý rok. Na väčšinu zrejme v schránkach – či už klasických alebo mailových, čakala dobrá správa v podobe preplatku.
Niektorým však mohli vyjsť aj nedoplatky. "Výrazné zdražovanie cien v roku 2021 sa dotklo hlavne vlastníkov, ktorí majú v bytovom dome vlastnú kotolňu. Tam mohlo dôjsť aj ku niekoľkonásobnému nárastu ceny plynu," upozorňuje Peter Plávala, konateľ bratislavskej správcovskej spoločnosti VSD.Pomoc EÚ s odstrihnutím od ruských energií vítame. Peňazí je však málo (rozhovor) Čítajte
Bytové domy, ktoré majú diaľkové kúrenie, resp. majú teplo na kúrenie zabezpečené od teplárenských spoločností za minulý rok skôr ušetrili.
"Krátke vykurovacie obdobie výrazne ovplyvnilo koncové sumy vo vyúčtovaní nákladov za rok 2021," dodáva.
Čo išlo hore
Aj Martina Tokárčiková z Bytového podniku mesta Košice (BPMK) hovorí, že vo vyúčtovaní za minulý rok ľudia zdražovanie vo významnej miere ešte nepocítili.